**Bankyň emlägini (terminalyny) ulanmaga bermek barada**

**ŞERTNAMA №\_\_\_\_\_**

**Аşgabat ş. \_\_\_\_-nji \_\_\_\_\_\_\_\_\_\_\_\_ 2021 ý.**

Mundan beýläk "Bank" diýlip atlandyrylýan, **“Senagat” Paýdarlar täjirçilik banky,** Bankyň Tertipnamasy esasynda hereket edýänMüdiriýetiň başlygynyň orunbasary **Ý. Garlyýewiň** wekilçiliginde bir tarapdan we mundan beýläk «Ulanyjy » diýlip atlandyrýan **Telekeçi (telekeçiniň doly ady),** Köpetdag etraby DSG tarapyndan berlen Bellige alyş şahadatnamasy esasynda beýleki tarapdan (mundan beýläk bilelikde **«Taraplar»** diýlip atlandyrylýan) gatnaşmaklarynda şu aşakdakylar barada şertnama baglaşdylar:

1. **ŞERTNAMANYŇ MAZMUNY**
	1. Bank şu Şertnama we onuň aýrylmaz bölegi bolup durýan 1-nji Goşunda laýyklykda “Ulanyja” töleg terminalyny (mundan beýläk “Enjamy”) öz hasabyna gurnaýar.
	2. Şertnamanyň 1-nji Goşundysynda görkezilen Enjam, şu Şertnamanyň hereket edýän bütin döwründe Bankyň eýeçiliginde durýar. Emma, Enjamy ulanyjynyň haýyşy esasynda we Enjamyň bahasy bilen baglanşykly töleg tölenenden soňra oňa berlip bilner.
	3. “Ulanyjy” “Bank” tarapyndan satyn alnan Enjamy gurnamak we ýöretmek hyzmaty üçin “Bankyň” hereket edýän Nyrhnamasyna laýyklykda her aýda töleg töleýär.
2. **TARAPLARYŇ HUKUKLARY WE BORÇLARY**
	1. **Ulanyjyň borçlary:**

2.1.1. Enjamy ornaşdyrmak üçin zerur bolan şertler (aragatnaşyk ulgamy, elektroenergiýa we ş.m.) bilen öz hasabyna üpjün etmäge;

2.1.2. Enjamy Bankdan kabul edip alan pursatynda tabşyryş-kabul ediş Delilnamasyna gol çekmäge;

2.1.3. Tabşyryş-kabul ediş Delilnamasyna Taraplaryň gol çeken pursatyndan başlap Enjamyň saklanylyşyna jogapkäçilik çekmäge we degişli işgärleri bellemäge;

2.1.4. Enjamy bellenilen tehniki talaplara laýyklykda ulanmaga;

2.1.5. Özüniň günäsi bilen Enjamyň hatardan çykarylan (döwülen) we bölekleýin ýa-da doly ýok edilen ýagdaýynda olaryň bahasyny pul bilen öwezini dolmaga;

2.1.6. Enjamyň programmasyna özbaşdak üýtgetmeleri girizmezlige;

2.1.7. Enjamyň beýleki taraplara kärendesine ýa-da ulanmaga bermezlige;

2.1.8 Bank tarapyndan esaslandyrylan sebäplere görä şu Şertnamanyň güýjini ýatyrmak barada talap edilen ýagdaýynda, enjamy 5 (bäş) iş günüň dowamynda işjeň ýagdaýda tabşyryş-kabul ediş Delilnamasy esasynda Banka tabşyrmaga;

2.1.9. Enjamyň tehniki we programma taýdan näsaz işlän ýa-da düýbinden işlemedik ýagdaýynda, Banka haýal etmän bu barada ýazmaça habar bermäge;

2.1.10. Enjamy çek kagyzy bilen üpjün etmäge;

 2.1.11. Enjamy tehniki taýdan saz işletmäge we oňa öz wagtynda profilaktiki-bejerigi işlerini geçirmäge doly jogapkärçilik çekýär;

 2.1.12. Ulanyjy bankyň ýerine ýetirilýän hyzmatlary üçin alynýan tölegleriň Nyrhnamasynda bellenilen ýygym esasynda ýygym tölemäge borçlanýar;

 2.1.13. Ulanyjy enjamyň \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ manat bahasyny ýörite goýum \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ hasaba geçirmäge borçlanýar.

 **Bankyň borçlary:**

 2.2.1. Enjamy öz hasabyna gurnamaga we Ulanyja tabşyryş-kabul ediş Delilnamasy esasynda tabşyrmaga hem-de onuň kadaly işlemegini gözegçilikde saklamaga;

2.2.2. Tabşyrylan Enjamy düzgüne laýyk ulanmak boýunça Ulanyja zerur bolan maslahatlary we tejribe kömeklerini

 bermäge;

 2.2.3. Gurnalan Enjamyň profilaktiki-bejeriş işlerini öz wagtynda geçirmäge;

 2.2.4. Enjamyň bökdençsiz işledilmegi üçin zerur bolan atiýaçlyk şaýlary bilen öz hasabyna üpjün etmäge (Şertnamanyň

 2.1.5. bendindäki görkezilen ýagdaýlar muňa degişli däldir);

2.2.5 Tölegi alyjynyň bank hasabyna bank karty boýunça geçirilen pul serişdeleri öz wagtynda we dogry geçirilmegini

 üpjün etmäge hem-de bu ugurdan ýüze çykan meseleleriň çözülmegine gatnaşmaga;

 **Bankyň hukuklary:**

2.3.1. Bankyň ygtyýar edilen hünärmeniniň islendik wagtda Enjamyň bellenilen tehniki talaplara görä ulanylyşyny we

 işleýşini ýerinde barlamaga;

2.3.2. Ulanyjy tarapyndan Enjamy bellenilen tehniki talaplara laýyklykda ulanylmadyk ýagdaýynda, Şertnamanyň

 güýjüni bir taraplaýyn ýatyrmaga we Enjamy tabşyryş-kabul ediş Delilnamasy esasynda işjeň ýagdaýynda

 Ulanyjydan yzyna gaýtarylmagyny talap etmäge;

2.3.3. Enjam Ulanyjynyň günäsi bilen hatardan çykarylan (döwülen) we/ýa-da ýok edilen ýagdaýynda, olaryň bahasyny pul bilen öwezini dolmagy Ulanyjydan talap etmäge;

2.3.4. Türkmenistanyň kanunçylygynda özüne degişli bolan beýleki hukulary ulanmaga.

**2.4. Ulanyjyň hukuklary:**

2.4.1. Enjamyň düzgünelaýyk ulanylan döwründe, ýüze çykan tehniki we programma üpjünçilikleri bilen baglanşykly

 näsazlyklar barada Banka ýazmaça habar bermäge hem-de olaryň aradan aýrylmagyny talap etmäge;

2.4.2. Enjamyň üsti bilen geçirilen amallar bilen baglanşykly soraglar ýüze çykan halatynda olary çözmek üçin Banka ýüz

 tutmaga;

2.4.3. Türkmenistanyň kanunçylygynda özüne degişli bolan beýleki hukulary ulanmaga;

2.4.4. “Ulanyjy” “Enjamy” özüniň hususy emlägi hökmünde satyn almaga.

* 1. **ŞERTNAMANYŇ HEREKET EDÝÄN MÖHLETI**

**WE ONY ÝATYRMAGYŇ TERTIBI**

* 1. Şertnama Taraplaryň gol çeken pursatyndan başlap **1 (bir) ýyl** möhletde hereket edýär.
	2. Şertnamanyň möhletiniň dolmagy bilen, Taraplar tarapyndan şu Şertnamany ýatyrmak barada isleg bildirilmedik ýagdaýynda, ol ýene-de **1(bir) ýyl** möhlete çenli uzaldylan diýip hasap edilýär.
	3. Taraplaryň biriniň şu Şertnama boýunça öz üstüne alan borçnamalaryny ýerine ýetirmedik (ýeňip bolmaýan güýçleriň täsiri netijesinde ýol berlen bozulmalar muňa girmeýar) ýa-da talaba laýyk ýerine ýetirmedik ýagdaýynda, beýleki bir tarapyň 10 (on) senenama günüň dowamynda ýüze çykarylan düzgün bozulmalary düzetmek barada resmi haty bermäge we bu hat bellenilen möhletinde ýerine ýetirilmedik ýagdaýynda, şu Şertnamanyň güýjini möhletinden öň bir taraplaýyn ýatyrmaga huklydyr.
1. **TARAPLARYŇ JOGAPKÄRÇILIGI**
	1. **Bank:**

 - şu Şertnamada göz öňüne tutulan özüne degişli borçnamalarynyň doly we wagtynda ýerine ýetirilmegine;

 - Enjamy tehniki taýdan saz işletmäge we oňa öz wagtynda profilaktiki-bejergi işlerini geçirmäge doly jogapkärçilik

 çekýär;

 - Ulanyjy enjamy nädogry ulanyp, müşderä ýeten maddy zyýan üçin jogapkärçilik çekmeýär.

4.2. **Ulanyjy:**

 - Bank tarapyndan ornaşdyrylan Enjamyň tehniki talaplara laýyk ulanylyşyna we onuň aýawly saklanylmagyna;

 - Enjamyň bölekleýin ýa-da doly ýok edilmegine jogapkärçilik çekýär.

1. **JEDELLI MESELELERI ÇÖZMEK**
	1. Şu Şertnama boýunça ýüze çykýan jedeller Taraplaryň gepleşikleri geçirmek arkaly çözülýär. Eger, Taraplaryň arasyndaky geçirilen gepleşikleriň netijesinde ylalaşyk gazanmadyk halatynda, jedeller Türkmenistanyň kanunçylygyna laýyklykda Türkmenistanyň degişli Kazyýeti tarapyndan çözülýär, onuň çykaran karary gutarnyklydyr we iki Tarapa hem hökmanydyr.
2. **GAÝRY ŞERTLER (FORS MAŽOR)**
	1. Şu Şertnamanyň ähli üýtgetmeleri we goşmaçalary Taraplaryň öz aralarynda diňe ýazmaça görnüşde goşmaça ylalaşyk baglaşyp, Taraplaryň ygtyýarly wekili gol çeken ýagdaýynda hukuk güýjüne eýedir.

**6.2.** Eger Şertnama boýunça borçnamalary ýerine ýetirip bilmezlik, öňüni alyp bolmaýan ýagdaýlaryň (fors-mažor

 ýagdaýlarynyň, ýagny: tebigy betbagtçylyklaryň, gabawlaryň we ş.m.) netijesinde dörän bolsa, onda Taraplar olaryň

 ýerine ýetirilmegi üçin jogapkärçilikden boşadylýarlar. Şol ýagdaýlarda Şertnama boýunça borçnamalary ýerine

 ýetirmegiň möhleti şol ýagdaýlaryň hereket eden wagtyna laýyk gaýra goýulýar.

**6.3.** Eger fors-mažor ýagdaýlar 30 (otuz) günden köp dowam etse, onda taraplar Şertnamany birtaraplaýyn tertipde

 ýatyryp bilerler. Fors-mažor ýagdaýlar ygtyýarly edara tarapyndan ýazmaça tassyklanmalydyr.

6.4. Taraplaryň şu Şertnama boýunça kesgitlenen hukuklary we borçlary üçünji tarapa degişli däldir.

* 1. Şu Şertnama türkmen dilinde iki asyl nusgada düzülip, olaryň birini Banka we ikinjisini Ulanyja berilýär. Iki asyl nusga deň hukuk güýjüne eýedir.
1. **TARAPLARYŇ GOLLARY WE HUKUK SALGYLARY**

 **BANK:**

|  |  |  |
| --- | --- | --- |
| **«Senagat» PTB-ky**Aşgabat ş. Türkmenbaşy şaýoly 126-nji jaýy,Hab.hasaby 21101934110100200000000,Has.hasaby 28202934170600200002000,Salgyt kody 101301000421,BAB belgisi 390101706**Müdiriýetiň başlygynyň orunbasary:****\_\_\_\_\_\_\_\_\_\_\_\_\_\_\_Ý.T. Garlyýew****M.ýe.** |  | **ULANYJY:**(Telekeçiniň doly salgysy)Banky: **Senagat» PTB-ky**Has. Hasaby: Salgyt kody: BAB belgisi: **Başlygy:** **\_\_\_\_\_\_\_\_\_\_\_\_\_\_\_\_\_ (Telekeçiniň doly ady)****M.ýe.** |